જોકે તેમાં ખાસ તો કૌશલ્ય ધરાવતી વ્યક્તિઓ માટે અને મજૂરી જેવો શારીરિક શ્રમ કરનારા લોકો માટે મોટા પાયે રોજગારી ઉપલબ્ધ થઈ છે, પરંતુ જે યુવાનો પાસે કોઈ ખાસ કૌશલ્ય નથી કે નથી શારીરિક શ્રમ કરવાની તૈયારી, તેમના માટે આજે પણ પરિસ્થિતિ ખૂબ અઘરી છે. આજના યુવાનોએ ઉદ્યોગોની જરૃરિયાત સમજીને, વૈશ્વિક પ્રવાહોને જાણીને, કઈ પ્રકારની રોજગારીની તકો આગામી થોડાં વર્ષોમાં રહેશે તે જાણીને તે મુજબ અભ્યાસ કરવો જોઈએ. જોકે આટલું જ પૂરતું નથી. તેમણે પોતાના ક્ષેત્રમાં વિશેષ યોગ્યતા પણ પ્રાપ્ત કરવી પડશે.